open-index/open-wikipedia-markdown huggingface dataset:
Blumea (xénero)

***Blumea*** é un xénero de plantas fanerógamas pertencente á familia das asteráceas. 

O xénero comprende 375 taxons específicos e infra-específicos descritos, dos cales uns 120 están aceptados.

A especie tipo é *Blumea balsamifera*.

## Taxonomía 
### Descrición 
O xénero foi descrito en 1833 polo botánico suízo Augustin Pyrame de Candolle e publicado en *Archives de Botanique* **2**: 514.

### Etimoloxía 
O nome *Blumea* dedicouse en honor a Carl Ludwig Blume (Karel Lodewijk Blume) (1796-1862), botánico alemán-holandés.

### Sinónimos 
Ademais de polo nome actualmente válido, o xénero coñeceuse tamén polos sinónimos:
**Placus* Lour.
**Bileveillea* Vaniot
**Leveillea* Vaniot
**Blumea* sect. *Apterae* DC.
**Conyza* subg. *Blumea* (DC.) DC. ex Miq.

### Algunhas especies 
* *Blumea balsamifera*
* *Blumea densiflora*
* *Blumea lacera*
* *Blumea lanceolaria*
* *Blumea riparia* 
Lista completa de taxons descritos e sinónimos.

## Distribución 
Desde África até a China e Oceanía. Tamén no Caribe e o norte de Suramérica. Presente, pero de orixe descoñecida, nalgúns outros países do Cono Sur Suramericano e en México. Totalmente ausente de Europa.

## Notas 
## Véxase tamén 
### Outros artigos 
* Asteráceas
 
### Ligazóns externas 
* *The International Plant Names Index*.
Pastor

O termo **Pastor** pode referirse a:

***Pastor** é a persoa que practica o pastoreo, o coidado e guía do gando ao aire libre;
*Un **pastor**, sacerdote protestante.

Como topónimo, pode referirse a:

;En Galiza
***Pastor**, parroquia do concello do Pino;
***A Pastora**, lugar da parroquia de Freixeiro, no concello de Vigo.

Amais, como antropónimo masculino **Pastor**, pode referirse a:

***Nicomedes Pastor Díaz**, escritor, xornalista e político galego (1811-1863);
***Pastor Alonso**, médico e político galego (n. 1954).

E como apelido **Pastor**, pode referirse a:

***José Pastor Horta**, banqueiro galego (1820-1877);
***Ana Pastor Julián**, médica e política española (n. 1957);
***Ana Pastor García**, xornalista española (n. 1977).

E varias razas de cans, pode referirse a:

***Pastor alemán**, raza de can procedente de Alemaña;
***Pastor belga**, raza de can orixinaria de Bélxica;
***Pastor vasco**, raza de can orixinaria de Euskadi;
***Pastor catalán**, raza de can propia de Cataluña.

## Véxase tamén
### Outros artigos
***Banco Pastor**, histórico banco galego fundado en 1776.
Herbario Nacional dos Países Baixos

[miniatura|250px|Título en pedra do antigo *Rijksherbarium* en [Leiden.]]
O **Herbario Nacional dos Países Baixos**, HNPB (en neerladés *Nationaal Herbarium Nederland*, NHN) é un herbario fundado en 1999, e que consta e tres seccións ou ramas localizadas en Leiden, Utrecht e Wageningen. 

Cada rama do HNPB, ademais das follas do propio herbario, tamén dispón dunha biblioteca que inclúe bibliografía botánica e micolóxica desde o século XVI até a actualidade. Durante os últimos 10 anos os datos recompilados recolléronse nunha base de datos que hoxe en día comprende máis de 820 000 entradas. Esta base de datos é unha poderosa ferramenta de investigación que se pode utilizar para moitas finalidades, por exemplo, para avaliacións sobre a biodiversidade. A base de datos, que inclúe tamén imaxes dixitais de todo tipo das súas coleccións, pode consultarse en liña a través da Brahms Database da Universidade de Oxford, e pronto estará dispoñíbel tamén a través do GBIF.

## Sección en Leiden 
miniatura|dereita|Cereais secos e outros produtos, na sección de Leiden (foto de 2007).

A sección de Leiden, depedente da Universidade de Leiden, tamén coñecida como *Rijksherbarium*, foi fundada en Bruxelas en 1829, xusto antes do estalido da Revolución belga de 1830, con Carl Ludwig Blume (1796-1862) como director. Ao estalar da guerra, Philipp Franz von Siebold evacuou persoalmente as coleccións do herbario. Leiden foi elixida como a súa nova localización. Que un grande como Von Siebold, que aínda é o hoxe o holandés máis famoso no Xapón, estivera implicado neste herbario xa di moito sobre a súa importancia. Despois dun auxe no século XIX perdeu o seu lugar destacado na ciencia neerlandesa. Un punto de inflexión foi o nomeamento de Herman Johannes Lam, en 1933, que o puxo de novo no mapa, ao igual que o seu sucesor Cornelis van Steenis, de xeito que despois da segunda guerra mundial converteuse no maior herbario neerlandés con catro millóns de follas de herbario.

As coleccións desta sección albergan ao redor de 4,1 millóns de espécimes de plantas, con énfase na flora de Europa, especialmente dos Países Baixos, e da do sueste asiático. 

## Sección de Wageningen 
A maioría das coleccións da sección da Universidade de Wageningen, iniciadas en 1896, conteñen ao redor de 800 000 espécimes procedentes da África tropical (África central e occidental. 

## Notas 
## Véxase tamén 
### Bibliografía 
* Kalkman, C. & P. Smit, eds.: *Rijksherbarium 1829-1979*.  Un volume de xubileu, no 150º aniversario. *Blumea* **25** (1), 1979, 140 pp.

### Outros artigos 
* *Blumea*

### Ligazóns externas 
* Brahms Database 
* Coleccións do HNPB .
Al-Nawawi

**Abū Zakariyyā Yaḥyā ibn Sharaf al-Nawawī** (en ), nado en Nawa en 1233 e finado na mesma cidade en 1277, coñecido como **al-Nawawī** ou **Imam Nawawī** foi un xurista sunnita shafi'ita e estudoso do hadith. Foi o autor de numerosos e longas obras sobre o hadith, biografías e xurisprudencia. Al-Nawawi nunca casou.

## Traxectoria 
Al-Nawawi naceu en Nawa preto de Damasco. Os seus mestres estaban considerados como autoridades das súas materias e nas disciplinas que ensinaban. Estudou o hadith, a xurisprudencia islámica, os seus principios, sintaxe e etimoloxía.

Nawawi provocou a ira do sultán mameluco Rukn al-Din Baybars, cando recolleu a petición dos residentes de Damasco que buscaban alivio dos fortes impostos durante unha seca que durou varios anos. Isto levou a que Baibars o ameazase coa expulsión de Damasco. A isto respondeu:

Faleceu en Nawa aos 44 anos.

## Legado 
O legado duradeiro de al-Nawawi é a súa contribución á literatura do hadith mediante as trascendentais obras *Corenta hadiths* e *Riyadh as-Saaliheen*. Isto fixo que foxe respectado en todas as madhabs, a pesar de que fose da xurisprudencia shafi'i. Segundo Al-Dhahabi, a concentración e a absorción de Imam Nawawi no amor académico valeulle fama proverbial.

## Destrución da tumba 
En 2015, durante a guerra civil siria, a súa tumba foi demolida polos rebeldes ligados a Al Nusra.

## Notas 
## Véxase tamén 
### Ligazóns externas 
* Biodata at MuslimScholars.info
* A short bio on Imam Nawawi
* An-Nawawi's Forty Hadiths
* Imam Nawawi
Mark Ronson

**Mark Daniel Ronson**, nado o 4 de setembro de 1975, é un músico, DJ, compositor e produtor musical británico.[2] Ronson é coñecido sobre todo polas súas colaboracións con artistas como Amy Winehouse, Lady Gaga, Adele, Lily Allen, Robbie Williams, Miley Cyrus, Queens of the Stone Age e Bruno Mars. Ronson recibiu sete premios Grammy, incluído o premio ao produtor do ano polo seu traballo co álbum de Amy Winehouse *Back to Black*, e dous premios á gravación do ano polos sinxelos "Rehab" e "Uptown Funk". Tamén gañou un Óscar, un Golden Globe Award e un Grammy por co-escribir a canción "Shallow" para o filme *A Star is Born* (2018). 

Ronson naceu en Londres e medrou en Nova York. O seu padrasto é o guitarrista de Foreigner Mick Jones, que axudou a que durante a súa infancia vivise rodeado pola música. Mentres estudaba na Universidade de Nova York, Ronson converteuse nun popular DJ na escena hip hop. O seu álbum de estrea, *Here Comes the Fuzz* (2003), non chegou a entrar nas listas. En 2006 foi aclamado por producir álbums para Lily Allen, Christina Aguilera e Amy Winehouse. En 2007 Ronson publicou o seu segundo disco, *Version*. Desta vez o álbum chegou ao número 2 no Reino Unido, entrando tres dos seus sinxelos no top 10 e gañando o Brit Award ao mellor artista británico masculino. Posteriormente lanzou o seu terceiro álbum de estudio, *Record Collection*, que tamén chegou ao número 2 do Reino Unido. Tamén traballou coa campaña End the Silence para conseguir cartos para a asociación benéfica Hope and Homes for Children e recentemente converteuse en artista mentor no Turnaround Arts, un programa nacional do John F. Kennedy Center para as artes escénicas, que axuda a escolas de baixo rendemento a través da educación en artes. 

## Notas 
## Véxase tamén 
### Ligazóns externas 
* Páxina oficial
Río Pechora

O **río Pechora** (tamén transliterado como *Petchora*) (en komi, Печӧра;  nenezo, Санэроˮ яха ) é un río do norte da Rusia europea que desemboca no mar do mesmo nome (no mar de Barents, océano Ártico). Ten unha lonxitude de 1809&nbsp;km

## Notas
Patos

O topónimo **Patos** pode referirse a:

***Patos**, lugar da parroquia de Ourol, no concello de Guntín;
***Patos**, lugar da parroquia de Panxón, no concello de Nigrán.

;Praia de Galiza
***Praia de Patos**, praia na parroquia de Panxón, no concello de Nigrán.

## Véxase tamén
### Outros artigos
Houston, imamo problem!

***Houston, imamo problem!*** é un filme de 2016 dirixido polo esloveno Žiga Virc. É unha coprodución internacional entre Eslovenia, a República Checa, Croacia, Alemaña e Qatar. O filme explora o mito do suposto acordo multimillonario da compra estadounidense do programa espacial clandestino Iugoslavia a comezos da década de 1960. Está inspirado e baseado en numerosos eventos reais e pretende ser unha alegoría da guerra fría.

Estreouse o 16 de abril de 2016 no Festival de Cinema de Tribeca. Foi escollido como candidato de Eslovenia para o Óscar ó mellor filme en lingua non inglesa na 89ª edición dos premios, mais finalmente non foi nomeado.

## Notas 
## Véxase tamén 
### Outros artigos 
* Filmes de Eslovenia propostos ó Óscar ó mellor filme internacional
* Filmes propostos ó mellor filme internacional na 89ª edición dos Óscar

### Ligazóns externas 
*
A Paxariña

O topónimo **A Paxariña** pode referirse a:

;En Galiza
***A Paxariña**, lugar da parroquia de Xaviña, no concello de Camariñas;
***A Paxariña**, lugar da parroquia de Santa María de Salceda, no concello de Salceda de Caselas;
***A Paxariña**, lugar da parroquia de Valcarría, no concello de Viveiro.

## Véxase tamén
### Outros artigos
Ruševine

***Ruševine*** é un filme esloveno de 2004 dirixido por Janez Burger. O filme foi escollido como candidato de Eslovenia para o Óscar ó mellor filme en lingua non inglesa na 78ª edición dos premios, mais finalmente non foi nomeado. 

## Personaxes 
* Natasha Burger como Emma
* Vesna Jevnikar como Marjana
* Nataša Matjašec como Žana
* Darko Rundek como Herman
* Janez Škof como Miloš
* Milán Štefe como Vojko
* Matjaž Tribušon como Gregor

## Véxase tamén 
### Outros artigos 
* Filmes de Eslovenia propostos ó Óscar ó mellor filme internacional
* Filmes propostos ó mellor filme internacional na 78ª edición dos Óscar

### Ligazóns externas 
*
Paxe

O termo **Paxe** pode referirse a:

***Paxe** (do italiano *paggio*, á súa vez do latín ), mozo ocupado ao servizo para aprender un oficio;
***Paxe** ou **canastro**, cesto de vimbio ou varas con dúas asas ou un aro.

Como topónimo, pode referirse a:

;En Galiza
***Paxe**, lugar da parroquia de Santa María de Arzúa, no concello de Arzúa.

## Notas
Rezervni deli

***Rezervni deli*** é un filme esloveno de 2003 dirixido por Damjan Kozole. Foi escollido como candidato de Eslovenia para o Óscar ó mellor filme en lingua non inglesa na 76ª edición dos premios, mais finalmente non foi nomeado.

## Personaxes 
* Peter Musevski como Ludvik
* Aljoša Kovačič como Rudi
* Primož Petkovšek como Rajc
* Valter Dragan como Drago
* Aleksandra Balmazović como Angela
* Vlado Vlaškalič como Geri
* Verica Nedeska como Ilinka
* Matija Vastl como Marcelo

## Notas 
## Véxase tamén 
### Outros artigos 
* Filmes de Eslovenia propostos ó Óscar ó mellor filme internacional
* Filmes propostos ó mellor filme internacional na 76ª edición dos Óscar

### Ligazóns externas 
* 
* Ficha en RottenTomatoes
Pod njenim oknom

***Pod njenim oknom*** é un filme esloveno de 2003 dirixido por Metod Pevec. Foi escollido como candidato de Eslovenia para o Óscar ó mellor filme en lingua non inglesa na 77ª edición dos premios, mais finalmente non foi nomeado. O papel principal foi interpretado por Polona Juh.

## Personaxes 
* Polona Juh como Duša
* Marijana Brecelj como nai Vanda
* Saša Tabaković como Jasha
* Robert Prebil como Boris
* Zlatko Šugman como avó
* Jožica Avbelj como Joži
* Andrej Nahtigal como Mirko
* Primož Petkovšek como Tone
* Tijana Zinajić como Meta
* Lotos Vincenc Šparovec como astrólogo

## Notas 
## Véxase tamén 
### Outros artigos 
* Filmes de Eslovenia propostos ó Óscar ó mellor filme internacional
* Filmes propostos ó mellor filme internacional na 77ª edición dos Óscar

### Ligazóns externas 
*
Manuel Rial González

**Manuel Rial González**, nado na Escusa (Poio) cara a 1936 e finado na Lama o 7 de xullo de 2020, foi un político galego do PPdeG.

## Traxectoria 
Garda forestal de profesión. Nas primeiras eleccións democráticas encabezou a candidatura de Coalición Democrática e foi elixido alcalde da Lama con maioría absoluta. Volveu ser elixido alcalde con maioría absoluta nas municipais de 1983, 1987 e 1991 por Coalición Popular, Alianza Popular e o PPdeG.

## Recoñecementos 
Foi nomeado fillo adoptivo do concello da Lama en 2002.

## Notas 
## Véxase tamén 
### Outros artigos 
* Eleccións municipais na Lama

### Ligazóns externas 
* Falece Manuel Rial, o primeiro alcalde da democracia na Lama, en *Pontevedra Viva*, 7-7-2020.
Pazó

Como topónimo **Pazó** pode referirse a:

;En Galiza
***San Martiño de Pazó**, parroquia do concello de Allariz;
***Pazó**, lugar da parroquia de Parada de Ventosa, no concello de Muíños;
***Pazó**, lugar da parroquia de Castrelos, no concello de Vigo.

Amais, como apelido pode referirse a:

***Cándido Pazó**, autor teatral galego (n. 1960).

## Véxase tamén
### Outros artigos
Juan Antelo

**Juan Antelo Lamas**, nado en Santiago de Compostela, foi un sindicalista e xornalista galego.

## Traxectoria 
Foi un dos redactores da primeira etapa de *El Corsario*, foi detido a principios de abril de 1891 con Antonio Vidal Villanueva, o director do periódico, por publicar o artigo "Una protesta, atacando el culto católico"; foi xulgado por inxurias ao director da Fábrica de Tabacos en xaneiro de 1892 por un artigo pulicado en *El Corsario*. Foi encarcerado e deportado tras participar na folga de maio de 1891. Vencellado aos carpinteiros de Santiago de Compostela, foi un dos responsables da Sociedade de Carpinteiros e Ebanistas da cidade. Membro da sociedade de carpinteiros La Emancipacion, foi un dos fundadores da federación de carpinteiros en Barcelona en 1898. Foi director de *La Emancipación*. Logo da folga xeral de maio de 1901 tivo que exiliarse en Portugal para escapar da represión.

## Notas 
## Véxase tamén 
### Bibliografía 
* 

### Ligazóns externas 
* Ficha no Diccionaire dels militants anarquistes
Prémio Literário José Saramago

[miniatura|José Saramago en [Bouzas, Vigo|Bouzas]]
O **Premio Literario José Saramago**, instituído pola Fundación Círculo de Lectores en 1999, é atribuído a unha obra literaria, escrita en lingua portuguesa por autores novos, cuxa primeira edición fose publicada nun país da lusofonia.

O Premio celebra a asignación do Premio Nobel da Literatura de 1998 ao escritor portugués José Saramago, ten unha periodicidade bienal e o valor pecuniario do premio é de 25 mil euros. O xurado está composto por 5 a 10 elementos de recoñecido mérito no eido cultural.

Segund*o* o Regulamento, «O Premio distingue unha obra literaria no dominio da *ficción*, novela ou novela curta, escrita en lingua portuguesa, por un escritor con idade non superior a 35 anos, cuxa primeira edición fose publicada en calquera país da lusofonia, excluíndo obras póstumas.» Na edición en 2021, o regulamento será alterado por forma a incluír escritores até 40 anos de idade á data de publicación da obra a concurso.

## Vencedores 
## Notas 
## Véxase tamén 
### Ligazóns externas 
* Regulamento (en portugués )
Selección de fútbol de Letonia

A **selección de fútbol de Letonia** (en ) é o equipo que representa a Letonia nas competicións internacionais oficiais de fútbol. A súa organización está a cargo da Federación Letoa de Fútbol (*Latvijas Futbola federācija*), pertencente á UEFA e á FIFA.

## Véxase tamén 
### Ligazóns externas 
* Sitio web oficial
Avtsajder

***Avtsajder*** é un filme esloveno de 1997 escrito e dirixido por Andrej Košak. O filme foi escollido como candidato de Eslovenia para o Óscar ó mellor filme en lingua non inglesa na 70ª edición dos premios, mais finalmente non foi nomeado.

## Personaxes 
* Davor Janjić como Sead Mulahasanović 'Sid'
* Nina Ivanič como Metka Hafner
* Uros Potočnik como Borut Kadunc 'Bomba'
* Jure Ivanušič como 'Podgana'
* Zijah Sokolović como Zastavnik Haris Mulahasanović
* Miranda Caharija como Marija Mulahasanović
* Demeter Bitenc como Direktor

## Notas 
## Véxase tamén 
### Outros artigos 
* Filmes de Eslovenia propostos ó Óscar ó mellor filme internacional
* Filmes propostos ó mellor filme internacional na 70ª edición dos Óscar

### Ligazóns externas 
*
Rally de Narón de 1992

O **Rally de Narón de 1992** foi a quinta edición de dito rally e a primeira proba da tempada 1992 do Campionato de Galicia de Rallys de Terra. Celebrouse o 2 de maio de 1992 e o vencedor foi por terceiro ano consecutivo o dumbriés Manuel Senra a bordo dun Peugeot 205 GTI.

## Itinerario 
A proba constou dun percorrido total de 248 km, dos cales 36,8 corresponderon aos oito treitos cronometrados. Os treitos non se deron a coñecer ata unha hora antes da disputa do rally e consistiron en dúas pasadas matinais por Anca e Lamas e pola tarde dúas polos de Sedes e O Albeiro. Ademais disputouse un noveno treito de exhibición, en homenaxe ao falecido Constantino Cao, aínda que este non puntuou para o rally.

## Clasificación 
## Notas 
## Véxase tamén 
### Ligazóns externas 
* Clasificación completa na web oficial do Rally de Narón.
* Clasificación final en ewrc-results.com
Morana (filme)

***Morana*** é un filme esloveno de 1994 dirixido por Aleš Verbič. O filme foi escollido como candidato de Eslovenia para o Óscar ó mellor filme en lingua non inglesa na 67ª edición dos premios, mais finalmente non foi nomeado.

## Personaxes 
* Tanja Dimitrievska como Mojca
* Damjana Grasic como Milena
* Urska Hlebec como Vesna
* Iztok Jereb como Vladimir
* Zoran More como Samo
* Pavle Ravnohrib como Borut
* Natasa Tic Ralijan como Ana (acreditada como Natasa Ralijan)
* Borut Veselko como Crt
* Branko Zavrsan como Gorazd
* Vojko Zidar como Rado

## Notas 
## Véxase tamén 
### Outros artigos 
* Filmes de Eslovenia propostos ó Óscar ó mellor filme internacional
* Filmes propostos ó mellor filme internacional na 67ª edición dos Óscar

### Ligazóns externas 
*
Vivir es fácil con los ojos cerrados

***Vivir es fácil con los ojos cerrados*** é un filme español de 2013 escrito e dirixido por David Trueba e protagonizado por Javier Cámara. O título do filme vén da letra da canción "Strawberry Fields Forever" dos Beatles. 

O filme gañou seis Premios Goya, incluíndo mellor filme, mellor director, mellor guión orixinal e mellor actor protagonista. Foi escollido como candidato de España para o Óscar ó mellor filme en lingua non inglesa na 87ª edición dos premios, mais finalmente non foi nomeado.

## Personaxes 
* Javier Cámara como Antonio
* Natalia de Molina como Belén
* Francesc Colomer como Juanjo
* Jorge Sanz Miranda como pai de Juanjo
* Ariadna Gil como nai de Juanjo
* Ramon Fontserè como Ramón
* Rogelio Fernández como Bruno

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 87ª edición dos Óscar
Paulo José Miranda

**Paulo José Miranda**, nado na Aldea de Paio Pires -Seixal- o 21 de maio de 1965, é un novelista, poeta e dramaturgo portugués.

## Traxectoria 
*A  Voz que nos Trai*, o seu primeiro  libro de poesías, publicado en 1997. Iniciou entón o seu "tríptico da creación", unha serie de novelas sobre autores portugueses do século XIX, con *Um Prego no Coração* (1998) a Cesário Verde, en *Natureza Morta* (1999) a João Domingos Bontempo, e, en *Vício* (2001), a Antero de Quental. 

Viviu durante cinco anos na Turquía coa súa compañeira na época, a cineasta Pelin Esmer. Volveu para Portugal en 2003. En 2005  mudouse para o Brasil, onde morou en distinguidos sitios:  Río de Xaneiro, São Paulo, Florianópolis, Eldorado do Sur, Jaguarão e  Porto Alegre. Despois en Fazenda Rio Grande, na Rexión Metropolitana de Curitiba.

Regresou a Portugal, comezando pouco despois a traballar na biografía de Manoel de Oliveira, *A Morte não É Prioritária*.

## Obras 
### Prosa 
* *Um Prego no Coração* (1998). Lisboa: Cotovia.
* *Natureza Morta* (1999). Lisboa: Cotovia.
* *Vício* (2001). Lisboa: Cotovia.
* *O Mal* (2002). Lisboa: Cotovia.
* *Un Clavo en el Corazón* (2007). España, Periférica.
* *A América* (2008). Lisboa: Bertrand Editora. Aforismos
* *Com o Corpo Todo* (2011). Lisboa: Ulisseia.
* *Filhas* (2012). Lisboa: Oficina do Livro. Historia dunha familia de emigrantes no Sur do Brasil.
* *A Máquina do Mundo* (2014). Lisboa: Abysmo. 
* *Um Prego no Coração | Natureza Morta | Vício* (2019).  Lisboa: Abysmo. 
* *Aaron Klein* (2020). Lisboa: Abysmo. 

### Cartas 
**O Corpo de Helena*, (2001). Lisboa: Ulisseia.
* *Todas as Cartas de Amor* (2014). Lisboa: Abysmo.

### Teatro 
**Colmeiópolis-Um dia na Colmeia* (2014). Escola Portuguesa de Maputo, Maputo, Mozambique. Infantil.

### Poesía 
* *A voz que nos trai* (1997). Lisboa: Cotovia.
* *A Arma do Rosto* (1998). Lisboa: Cotovia.
* *O Tabaco de Deus* (2002). Lisboa: Cotovia.
* *Exercícios de Humano* (2014). Lisboa: Abysmo.
* *Auto-Retratos* (2016).  Lisboa: Abysmo.

### Ensaio 
* *A Doença da Felicidade* (2020). Lisboa: Abysmo.

## Premios 
* 1997: Premio Teixeira de Pascoaes, por *A  Voz que nos Trai.*
* 2002: Premio José Saramago, por *Natureza Morta.*
* 2015: Premio da Sociedade Portuguesa de Autores e a Rede Portuguesa de Televisión -  Premio SPA/RTP 2015 para o mellor libro de Poesías, coa obra *Exercícios de Humano.*

## Notas
Criptoxantina

A **criptoxantina** (/ks/) é un pigmento carotenoide natural. Foi illada de diversas fontes, como os froitos de plantas do xénero *Physalis*, peles de laranxas, papaia, xema de ovo, manteiga, mazás e soro sanguíneo bovino.

Recentes descubrimentos feitos en varios estudos epidemiolóxicos sobre unha asociación inversa entre a β-criptoxantina e o risco de ter cancro de pulmón suxiren que a β-criptoxantina tería a potencialidade de actuar como axente quimiopreventrivo contra o cancro de pulmón. Por outra parte, en pacientes adultos do grupo histolóxico en grao IV diagnosticados de glioma maligno, a inxesta de moderada a alta de criptoxantina (no segundo tertil e no tertil máis alto comparados co tertil máis baixo, en todos os casos) estaba asociado cunha peor supervivencia.

## Outros usos 
A criptoxantina tamén se usa como substancia para colorear produtos (número INS 161c). O seu uso non está aprobado na UE nin EUA; pero está aprobado noutros países, como Australia e Nova Zelandia.

## Notas
15 años y un día

***15 años y un día*** é un filme español de 2013 dirixido por Gracia Querejeta. O filme foi escollido como candidato de España para o Óscar ó mellor filme en lingua non inglesa na 86ª edición dos premios, mais finalmente non foi nomeado.

## Sinopse 
O filme xira arredor de Jon, un rapaz de quince anos conflitivo e desobediente que comeza a xuntarse con malas compañas. Para remediar esta complicada situación, e a raíz dunha expulsión no colexio, a súa nai decide envialo co seu avó, un militar retirado que exerceu na guerra de Bosnia. O estrito home tentará encauzar o mozo a través de distintos medios de educación e disciplina.

## Personaxes 
* Tito Valverde como Max
* Maribel Verdú como Margo
* Arón Piper como Jon
* Belén López como inspectora Aledo
* Susi Sánchez como Cati
* Boris Cucalón como Toni
* Pau Poch como Nelson
* Sofía Mohamed como Elsa
* Nerea Mazo como Nera

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 86ª edición dos Óscar

### Ligazóns externas 
*
Hipótese da Terra púrpura

[miniatura|Cultivo púrpura (esquerda) e columna (dereita) con gradiente de [sacarosa cos pigmentos compoñentes das membranas de haloarqueas]]
A **hipótese da Terra púrpura** é unha hipótese astrobiolóxica que sostén que as formas de vida da Terra primitiva estaban baseadas na molécula retinal en vez de na clorofila, facendo que a Terra aparecese de cor púrpura en vez de verde. Un exemplo de organismos baseados no retinal que existen hoxe son os microbios fotosintéticos denominados haloarqueas. Moitas Haloarchaea conteñen a proteína con retinal, bacteriorrodopsina, situada nas súas membranas púrpuras, que leva a cabo o bombeo de protóns impulsado pola luz, xerando un gradiente protón-motriz a través da membrana celular e orixinando a síntese de ATP. A membrana púrpura haloarqueana constitúe un dos sistemas bioenerxéticos máis simples coñecidos para captar enerxía da luz.

A membrana púrpura que contén retinal mostra un pico de absorción de luz centrado na rexión rica en enerxía verde-amarela do espectro solar, o que permite a transmisión de luz vermella e verde e dá como resultado unha cor púrpura. Os pigmentos clorofílicos, ao contrario, absorben luz vermella e azul, pero pouca ou ningunha luz verde, o que ten como resultado a característica cor verde das plantas, cianobacterias e membranas fotosintéticas. Os microorganismos con pigmentos púrpuras e verdes frrecuentemente coexisten en comunidades estratificadas nas que poden utilizar rexións complementarias do espectro solar.

A simplicidade dos pigmentos retinal das haloarqueas en comparación coas membranas fotosintéticas máis complexasv baseadas na clorofila, así como a súa asociación con lípidos isoprenoides na membrana celular, xunto co descubrimento de compoñentes da membrana arqueana en sedimentos antigos da Terra primitiva, son datos consistentes coa aparición temperá de formas de vida con membrana púrpura antes da aparición da fotosíntese verde. A coexistencia de microorganismos que teñen pigmentos púrpuras e verdes en moitos ambientes suxire a súa coevolución. Os astrobiólogos sinalaron que os pigmentos baseados no retinal poden servir como biosignaturas remotas na investigación de exoplanetas.

## Notas 
## Véxase tamén 
### Outros artigos 
*Bacteriorrodopsina – Unha bomba de protóns usada polas haloarqueas para captaren enerxía da luz
*Bordo vermello

### Ligazóns externas 
*Colorful Worlds: Plants on Other Planets Might Not Be Green
*PBS Eons: When the Earth was purple
*CNN Colorscope-When life on Earth began, it was purple
Clock DVA

**Clock DVA** é unha banda inglesa de música industrial, post-punk e EBM procedente de Sheffield. O grupo creárono no ano 1978 Adolphus "Adi" Newton e Steven "Judd" Turner. Xunto co dos seus contemporáneos Heaven 17, o nome de Clock DVA foi inspirado pola Nadsat, a xerga da novela de Anthony Burgess *A Clockwork Orange*. Dva e "dous" en ruso. 

## Discografía 
### Álbums 
## Notas
El baile de la Victoria

***El baile de la Victoria*** é un filme de 2009 dirixido por Fernando Trueba, producido entre España e Chile e filmado en Chile. É unha adaptación da novela do mesmo nome escrita por Antonio Skármeta, gañador do Premio Planeta de Novela no ano 2003. O filme foi escollido como candidato de España para o Óscar ó mellor filme en lingua non inglesa na edición dos premios, mais finalmente non foi nomeado.

## Personaxes 
* Ricardo Darín como Vergara Grey
* Abel Ayala como Ángel Santiago
* Miranda Bodenhöfer como Victoria Ponce
* Ariadna Gil como Teresa Capriatti
* Julio Jung como Warden Santoro

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 82ª edición dos Óscar

### Ligazóns externas 
*
Soldados de Salamina (filme)

***Soldados de Salamina*** é un filme español de 2003 dirixido por David Trueba, baseado no libro por Javier Cercas. Está protagonizado por Ariadna Gil e Ramón Fontserè, e estivo nomeado a oito Premios Goya en 2004, gañando o de mellor fotografía. Estreouse na sección Un Certain Regard do Festival Internacional de Cinema de Cannes de 2003. As escenas de exteriores do filme foron rodadas en Xirona.

## Personaxes 
* Ariadna Gil como Lola
* Ramon Fontserè como Rafael Sánchez Mazas
* Joan Dalmau como Miralles
* María Botto como Conchi
* Diego Luna como Gastón
* Alberto Ferreiro como miliciano novo
* Luis Cuenca como pai de Lola
* Lluís Villanueva como Miquel Aguirre (acreditado como Lluís X. Villanueva)
* Julio Manrique como Pere Figueras
* Ivan Massagué como Quim Figueras (con 20 anos)
* Bruno Bergonzini como Daniel Angelats (con 20 anos)
* Joaquín Notario como Capitán Collell
* Merche Mar como Luz
* Eric Caravaca como camareiro de Dijon
* Vahina Giocante como asistante social Dijon

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 76ª edición dos Óscar

### Ligazóns externas 
* 
* Ficha en RottenTomatoes
Selección de fútbol de Lituania

A **selección de fútbol de Lituania** (en ) é o equipo que representa a Lituania nas competicións internacionais oficiais de fútbol. A súa organización está a cargo da Federación Letoa de Fútbol (*Lietuvos futbolo federacija*), pertencente á UEFA e á FIFA.

## Véxase tamén 
### Ligazóns externas 
* Sitio web oficial
Otger Cataló

**Otger Cataló** (ou **Catalon**), ou **pai da Patria**, é un personaxe lendario que segundo a tradición conquistou Cataluña aos sarracenos xunto cos Nove Baróns da Fama. Segundo algunhas lendas, o nome de Cataluña derivaría do seu apelido. En calquera caso, as referencias escritas máis antigas a este personaxe que sobreviviron en catalán son do século XV, moito máis tarde do período en que se supón que viviu (século VIII), e debe boa parte do aspecto e promoción da súa memoria á ideoloxía catalanista cultivada na obra dos autores da Renaixença catalá, especialmente Víctor Balaguer, Antoni Ferrer i Codina e Jacint Verdaguer.

No ano 2012 inaugurouse en Gombrèn o centro de interpretación do *Ano 0* de Montgrony, onde se conta a lenda.

## Cinema 
No ano 2017 estreouse o filme *Pàtria*, que narra a historia de Otger Cataló e os Nove Baróns da Fama.

## Notas 
## Véxase tamén 
### Ligazóns externas 
*Otger Cataló (Cercle Català d'Història) 
*Biografía d'Otger Cataló 
*El mite d'Otger Cataló
Pàtria (filme de 2017)

***Pàtria***, cuxo título completo é ''Pàtria, la llegenda d'Otger Cataló i els 9 barons de la fama'', é un filme catalán dirixido por Joan Frank Charansonnet que se estreou o 9 de xuño de 2017. A historia do filme está baseada na lenda de Otger Cataló.

## Personaxes 
* Miquel Sitjar como Otger Cataló
* Joan Massotkleiner como Serafí
* Joan Frank Charansonnet como Roger Bernat d'Erill
* Boris Ruiz como Climent de Vallcebre
* Miquel Gelabert como Abat Ponç
* Àngels Bassas como Dolors
* Ali El Aziz como Abderrhaman

## Rodaxe 
O filme rodouse en diferentes localizacións de Berguedà (Serrateix e Guardiola), Solsonès (La Valldora), Bages (Balsareny) e o Empordán (Requesens).

## Notas 
## Véxase tamén 
### Outros artigos 
* Otger Cataló
### Ligazóns externas 
*
Juana la Loca (filme)

***Juana la Loca*** é un filme de 2001 escrito e dirixido por Vicente Aranda e protagonizado por Pilar López de Ayala e Daniele Liotti. É unha coprodución internacional entre España, Portugal e Italia. O argumento conta o destino tráxico da raíña Xoana de Castela, tolamente namorada do seu marido infiel, Filipe o Fermoso, arquiduque de Austria. O filme recibiu 3 Premios Goya nas categorías de mellor actriz, mellor vestiario e mellor maquillaxe e peiteado.

## Personaxes 
* Pilar López de Ayala  como Xoana I de Castela
* Daniele Liotti como Filipe I de Castela
* Rosana Pastor  como Elvira
* Manuela Arcuri como Aixa/Beatriz
* Eloy Azorín como Álvaro de Estúñiga
* Giuliano Gemma como Señor de Veyre
* Roberto Álvarez como Almirante de Castela
* Guillermo Toledo como Capitán Corrales
* Susi Sánchez como Isabel I de Castela
* Chema de Miguel como Juan Manuel, señor de Belmonte
* Andrés Lima como Diego López Pacheco y Portocarrero
* Cipriano Lodosa como Marliano

## Notas 
## Véxase tamén 
### Bibliografía 
* Majarín, Sara. *Una vida de cine: Pasión, Utopía, Historia: Lecciones de Vicente Aranda*. Editorial Zumaque S.L., 2013. 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 74ª edición dos Óscar
### Ligazóns externas
You're the One (una historia de entonces)

'''''You're the One (una historia de entonces)''''' é un filme español de 2000 dirixido por José Luis Garci. Foi escollido como candidato de España para o Óscar ó mellor filme en lingua non inglesa na 73ª edición dos premios, mais finalmente non foi nomeado.

## Personaxes 
* Lydia Bosch como Julia
* Julia Gutiérrez Caba como tía Gala
* Juan Diego como don Matías
* Ana Fernández como Pilara
* Manuel Lozano como Juanito
* Iñaki Miramón como Orfeo
* Fernando Guillén como pai de Julia
* Marisa de Leza como nai de Julia
* Carlos Hipólito como Fidel
* Jesús Puente como doutor Bermann

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 73ª edición dos Óscar

### Ligazóns externas 
*
El abuelo

***El abuelo*** é un filme español de 1998 escrito, producido e dirixido por José Luis Garci. Está protagonizado por Fernando Fernán Gómez, Cayetana Guillén Cuervo e Rafael Alonso Ochoa. O filme, unha adaptación da novela do mesmo título por Benito Pérez Galdós, conta a historia dun nobre fidalgo que regresa do Perú que descobre que unha das súas dúas netas é filla ilexítima, produto dun amorío entre a súa nora e un artista.

Foi nomeado ó Óscar ó mellor filme en lingua non inglesa na 71ª edición dos premios.

## Personaxes 
* Fernando Fernán Gómez como Don Rodrigo, conde de Albrit
* Rafael Alonso Ochoa como Pío Coronado
* Cayetana Guillén Cuervo como Lucrecia
* Agustín González como Senén
* Cristina Cruz Mínguez como Dolly
* Alicia Rosas como Nelly
* Fernando Guillén como o alcalde
* Francisco Algora como o sacerdote
* Antonio Valero como Jaime

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 71ª edición dos Óscar

### Ligazóns externas 
*
Secretos del corazón

***Secretos del corazón*** é un filme español de 1997 dirixido por Montxo Armendáriz. Foi nomeado para o Óscar ó mellor filme en lingua non inglesa na 70ª edición dos premios.

## Personaxes 
* Carmelo Gómez como Tío
* Charo López como María
* Sílvia Munt como Madre
* Vicky Peña como Rosa
* Andoni Erburu como Javi
* Álvaro Nagore como Juan Zabalza
* Íñigo Garcés como Carlos
* Joan Vallès como Abuelo
* Joan Dalmau como Benito
* Chete Lera como Ricardo
* Manolo Monje como Don Bautista
* José María Asín como Don Alejandro
* Carlos Salaberri como Bedel

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 70ª edición dos Óscar

### Ligazóns externas 
* 
* Ficha en RottenTomatoes
Bwana

***Bwana*** é un filme español de 1996 dirixido por Imanol Uribe. Foi escollido como candidato de España para o Óscar ó mellor filme en lingua non inglesa na 69ª edición dos premios, mais finalmente non foi nomeado.

## Personaxes 
* Andrés Pajares como Antonio
* María Barranco como Dori
* Emilio Buale Coka como Ombasi
* Alejandro Martínez como Iván
* Andrea Granero como Jessy
* Miguel del Arco como Román
* Paul Berrondo como Michael

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 69ª edición dos Óscar

### Ligazóns externas 
*
La flor de mi secreto

***La flor de mi secreto*** é un filme español de 1995 dirixido por Pedro Almodóvar. O filme foi escollido como candidato de España para o Óscar ó mellor filme en lingua non inglesa na 68ª edición dos premios, mais finalmente non foi nomeado.

## Personaxes 
* Marisa Paredes como Leo Macías
* Juan Echanove como Ángel
* Carme Elías como Betty
* Rossy de Palma como Rosa
* Chus Lampreave como nai de Leo
* Kiti Manver como Manuela
* Joaquín Cortés como Antonio
* Manuela Vargas como Blanca
* Imanol Arias como Paco
* Gloria Muñoz como Alicia

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 68ª edición dos Óscar

### Ligazóns externas 
* 
* Ficha en RottenTomatoes 
* Ficha en BoxOfficeMojo
Canción de cuna

***Canción de cuna*** é un filme español de 1994 dirixido por José Luis Garci. O filme foi escollido como candidato de España para o Óscar ó mellor filme en lingua non inglesa na 67ª edición dos premios, mais finalmente non foi nomeado.

## Personaxes 
* Fiorella Faltoyano como Madre Teresa
* Alfredo Landa como Don José
* María Massip como Madre Vicaria
* Diana Peñalver como Madre Juana de la Cruz

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 67ª edición dos Óscar

### Ligazóns externas 
*
Maaria Eira

**Maaria Eira**, tamén coñecida como '''Saskia Marjatta D'Onofrio** e nada co apelido **Suomalainen'* en Helsinqui o 23 de outubro de 1924 e finada en Roma o 19 de xuño de 1999 , foi unha soprano finlandesa, que se fixo popular no seu país como protagonista de catro filmes musicais realizados en 1944 e 1954. 

## Traxectoria 
Procedente dunha familia de artistas, seu avó materno fora o escultor Emil Wikström, seu pai o escritor e violinista Yrjö Suomalainen e súa nai a bailarina de ballet Estelle Wikström. O seu irmán máis vello, Kari Suomalainen, foi un recoñecido debuxante de prensa.

Maaria asistiu á escola de ballet da Ópera Finlandesa entre 1928 e 1936 e estudou canto con Olavi Nyberg. En 1942, con 19 anos, debutou na Ópera Nacional no papel de Gilda no *Rigoletto* de Giuseppe Verdi e apareceu como solista noutras producións operísticas. A súa beleza e carisma artístico chamou a atención do mundo cinematográfico e recibiu ofertas entrar no mundo do cinema, e así en 1944 protagonizou dous filmes musicais, *Ballaadi* de Toivo Särkkäa e mais *Miesmalli* de Ossi Elstelä. A crítica recoñeceu o seu valor artístico mais criticou a súa falta de formación interpretativa.

En 1946 marchou a Estocolmo para perfeccionar o seu canto, estudou baixo a dirección de Britta von Vegesack e en 1948 pasou a colaborar coa Ópera Real de Suecia. O repertorio de Eira nesta súa etapa sueca estaba centrouse en papeis coloratura como o de Philine no *Mignon* de Ambroise Thomas ou o de *Juliette* do *Roméo et Juliette* de Charles Gounod. En 1950 o encontro con Beniamino Gigli foi decisivo na súa carreira, e polo seu consello marchou a Roma para estudar con Marcantoni e alí se aveciñou definitivamente. 

En 1951 gañou o Concurso Internacional de ópera do Teatro da Ópera de Roma e da *Accademia Nazionale di Santa Cecilia*. Cantou en diversos escenarios de Italia e outros países europeos e mais nos Estados Unidos. No ano 1954 viu a estrea de dous filmes musicais finlandeses que a tiñan como protagonista, *Onnelliset* de Hannu Leminen e *Mä oksalla ylimmällä* de Jack Witikka. E tamén nese ano de 1954 coñeceu á soprano Toti Dal Monte que traballaba como profesora de canto, e converteuse na súa discípula e na súa man dereita. En 1956 acompañouna a Moscova e actuou como modelo de canto durante as clases. Na súa etapa italiana representou papeis máis dramáticos, e a partir da década de  1960 e durante vinte anos exerceu como directora de ópera.

### Papeis 
* Giuseppe Verdi : *La traviata*, Violetta 
* Giuseppe Verdi: *Otello*, Desdemona 
* Giuseppe Verdi: *Aida*
* Giuseppe Verdi: *Troubadour*, Leonora 
* Giuseppe Verdi: *Rigoletto*, Gilda 
* Charles Gounod: *Faust*, Margareta 
* Giacomo Puccini : *Tosca*
* Giacomo Puccini: *La Bohème*, Mimi 
* Vincenzo Bellini : *Norma* 
* Gaetano Donizetti : *Lucia di Lammermoor* 
* Francesco Cilea : *Adriana Lecouvreur*, 
* Wolfgang Amadeus Mozart : *Le nozze di Figaro*, condesa 
* Richard Wagner : *Lohengrin'', Elsa

## Notas
John Trulock

**John Trulock**, nado en Bow (Londres) o 31 de decembro de 1856 e finado en Iria Flavia (Padrón) o 8 de xuño de 1919, foi o xerente en Galicia da compañía inglesa The West Galicia Railway Co. Ltd., propietaria da primeira liña de ferrocarril entre Santiago de Compostela e Vilagarcía de Arousa.

## Traxectoria 
Fillo de John Trulock (1814-1869), un comerciante de millo natural de Bow, e de Henrietta Glascott (1833-?), natural de Whitechapel, que casaron o 31 de xullo de 1855. John Trulock foi o irmán máis vello doutros cinco fillos do matrimonio; Alfred, Arthur, Henry, Kate e mais Ellen.

John naceu en Bow e residiu con seus pais e os seus cinco irmáns en varios lugares do leste de Londres ó longo da súa infancia. e en 1883 exercía como xerente, cargo que ocupou ata a súa morte en Iria Flavia no ano 1919.

Casou o 31 de maio de 1889 no Consulado británico da Coruña con Josefina Bertorini, filla do seu socio comercial Camilo Bertorini e mais da súa esposa María Margarita Jones, tamén coñecida como María Bertorini, a quen Rosalía de Castro dedicou o poema "Na tomba do Xeneral Sir John Moore", do libro *Follas novas* (1880). O matrimonio tivo sete fillos, incluídos John, que foi piloto da RAF, María, que casou con Eduardo Rodríguez-Losada Rebellón, e mais Camila, a nai de Camilo José Cela Trulock.

En 1902 foi fundador e primeiro presidente do Real Club de Regatas de Galicia.

John Trulock faleceu o 8 de xuño de 1919 ós 62 anos de idade e foi soterrado no cemiterio de Adina, en Iria Flavia.
dereita|miniatura|Sepulcro de John Trulock e a súa familia.

## Recoñecemento 
Trala inauguración da Fundación Camilo José Cela no ano 1991, creouse o 25 de maio de 1999 o Museo do Ferrocarril, integrado dentro da casa Museo Camilo José Cela, en homenaxe a John Trulock.

## Notas 
;Referencias

## Véxase tamén 
### Outros artigos 
* Camilo José Cela
* Cemiterio de Adina
* Locomotora Sar

### Ligazóns externas 
*
Selección de fútbol de Malta

A **selección de fútbol de Malta** (en , en ) é o equipo que representa a Malta nas competicións internacionais oficiais de fútbol. A súa organización está a cargo da Asociación de Fútbol de Malta (*Malta Football Association*, ''Assoċjazzjoni tal-Futbol ta' Malta''), pertencente á UEFA e á FIFA.

## Véxase tamén 
### Ligazóns externas 
* Páxina web oficial
Pigface

**Pigface** é un supergrupo estadounidense de rock industrial formado no ano 1990 por Martin Atkins e William Rieflin.

## Historia 
Pigface formouse a partir da xira de Ministry *The Mind is a Terrible Thing to Taste*, da cal saíu o álbum e vídeo ao vivo ''In Case You Didn't Feel Like Showing Up*. Para a xira Al Jourgensen trouxo a Atkins, Nivek Ogre e Chris Connelly. Na xira tamñén participou Rieflin, batería habitual de Ministry na época. Aínda que Atkins gozou coa dinámica de tocar cun segundo batería, sentía que a formación era capaz de facer algo máis do que estaba a facendo, sendo chamados fercuentemente "unha banda de versións de Ministry". Unha vez rematada a xira, Atkins e Rieflin decidiron continuar traballando xuntos e recrutaron a varios dos seus compañeiros. Pigface naceu coa intención de manter un tipo de colaboración onde músicos con mente experimental puidesen participal, moitos dos cales, sobre todo ao pincipio, gravaran para o influente selo industrial Wax Trax! Records.

Trent Reznor foi tamén un dos primeiros colaboradores, antes de que Nine Inch Nails se convertese nun nome familiar.  "Suck", co-escrita e cantada por Reznor, foi un éxito no underground, e Reznor posteriormente regravou o tema para o EP *Broken*.

Rieflin deixou Pigface despois da primeira xira, deixando a Atkins como único fundador de Pigface. Con centos de colaboradores musicias para gravar e actuar con Pigface, era seguro que cada álbum, xira e canción era única. Porén, esta práctica recibiu algunhas críticas negativas debido a que se percibía unha falta de continuidade.

En 2009 Full Effect Records, un selo baseado en Detroit, anunciou a fichaxe de Pigface. O seu álbum *6'', unha colección de cancións gravadas durante os cinco anos anteriores, publicouse pouco despois do anuncio. A diferenza dos seus anteriores lanzamentos, a banda non realizou ningunha xira para promover o álbum.

Tras unha pausa de sete anos, Pigface regresou para dous concertos en Chicago en novembro de 2016. O primeiro foi un concerto de ensaio en Reggie o día 24 de novembro, e no día seguinte a banda tocou no House of Blues. Nas dúas actuacións actuaron varios dos primeiros membros da banda, ademais de tocar Lesley Rankine, En Esch, Mary Byker, Curse Mackey, Dirk Flannigan e Fallon Bowman.

Varias bandas relacionadas con Pigface, todas elas con Martin Atkins como membro común, publicaron álbums durante o tempo no que o grupo estivo activo. Entre esas bandas atópanse Murder, Inc., The Damage Manual, Ritalin,  Martin Atkins And The Chicago Industrial League, Spasm, e The Love Interest.

En marzo de 2019 Atkins anunciou que Pigface xiraría novamente tras 14 anos realizando trece concertos nos Estados Unidos no mes de novembro dese ano. O 12 de febreiro de 2020 anunciouse unha xira nacional máis extensa que tería lugar entre maio e xullo dese ano. Porén, o 2 de abril Atkins anunciou que a xira quedaba cancelada por mor da pandemia por coronavirus.

Rieflin morreu de cancro o día 24 de marzo de 2020 ao 59 anos de idade.

## Discografía 
### Álbums 
## Notas
José María Trigo González

**José María Trigo González**, nado en Gaxate (A Lama) e finado en 1950, foi un empresario e político galego.

## Traxectoria 
Emigrado en Portugal, creou o primeiro Hotel Universo na Rua do Carmo de Lisboa, e despois impulsou un segundo Hotel Universo en Luanda, capital de Angola. Foi vogal da directiva de Juventud de Galicia en Lisboa en 1931. Na II República foi presidente do Casino de Gaxate en 1933, e alcalde da Lama en 1934.

## Vida persoal 
Casou en Pontevedra con Honorata Menlle Pena en xuño de 1927.

## Notas 
## Véxase tamén 
### Ligazóns externas 
* Doña Honorata, la dueña, en *Faro de Vigo*, 20-8-2017.
Selección de fútbol de Serbia e Montenegro

A **selección de fútbol de Serbia e Montenegro** (, *Fudbalska reprezentacija Srbije i Crne Gore*) foi a selección nacional de fútbol da unión política que representaba Serbia e Montenegro. Estaba controlada pola Asociación de Fútbol de Serbia e Montenegro (Фудбалски савез Србије и Црне Горе, *Fudbalski savez Srbije i Crne Gore*). Durante once anos, emtros o estado se chamou República Federal de Iugoslavia, o equipo foi coñecido como **selección de fútbol da FR Iugoslavia** (Фудбалска репрезентација СР Југославије, *Fudbalska reprezentacija SR Jugoslavije*). O nome mudou en febreiro de 2003 cando o nome do estado pasou a ser Serbia e Montenegro. 

En 2006, Montenegro declarou a súa independencia de Serbia, polo que o equipo pasou a ser a  o 28 de xuño de 2006. Para representar ao novo estado, foi creada a . Así, a selección de Serbia mantivo o historial e rexitros da selección anterior. Aínda que politicamente Serbia e Montenegro non estaba considerado como o estado sucesor da antiga Iugoslavia, a FIFA e á UEFA consideran que Serbia e Montenegro (e por tanto Serbia) é a única sucesora directa da , polo que reteñen os seus logros e títulos.

## Uniformes 
### RF Iugoslavia 
### Serbia e Montenegro 
## Notas 
## Véxase tamén 
### Outros artigos 
* Selección de fútbol de Iugoslavia
* Selección de fútbol de Serbia
* Selección de fútbol de Montenegro